స్పైస్‌జెట్‌ నుంచి మరో 'చౌక' పథకం
- అందుబాటులోకి 'ట్రావెల్‌
లైట్‌ సేవ్‌ మోర్‌'
             ముంబయి: స్పైస్‌ జెట్‌ తాజాగా మరో చౌకధరల విమానయాన పథకాన్ని ప్రకటించింది. ఎలాంటి లగేజీ లేకుండా కేవలం చేతి సంచి, పరిమిత లాప్‌టాప్‌ బ్యాగ్‌, మహిళలైతే పర్సుతో ప్రయాణం చేసే వారి కోసం స్పైస్‌జెట్‌ 'ట్రావెల్‌ లైట్‌ సేవ్‌ మోర్‌' పథకాన్ని ప్రకటించింది. తక్కువ లగేజీతో ప్రయాణం చేసే వారికోసం సంస్థ రూ.999 ప్రారంభ ఛార్జీతో వివిధ మార్గాలలో విమానయానాన్ని అందిచనున్నట్లు సంస్థ తెలిపింది. ఈ ఆఫర్‌ను చేజిక్కించుకోవాలనుకునే వారు 29వ తేదీ (బుధవారం) లోపు తమ ప్రయాణాల్ని బుక్‌ చేసుకోవాలని సంస్థ తెలిపింది. ఇలా ముందుగా బుక్‌ చేసుకున్న వారు జులై1 నుంచి అక్టోబరు 15 మధ్య కాలంలోనే సంస్థ విమానాల్లో ప్రయాణించే వీలుంటుంది. ఈ పథకం కింద మొత్త 1,50,00 సీట్లను సంస్థ కేటాయించింది. లగేజీతో ప్రయాణం చేయదలచిన వారు అదనంగా మరో రూ.750 చెల్లిస్తే సరిపోతుందని సంస్థ తెలిపింది. ఏవైతే సేవలు, వస్తువులను పొందుతారో వాటికి మాత్రేమే చెల్లింపులు చేసేలా తాము ఈ కొత్త పథకాన్ని అందుబాటులోకి తెచ్చినట్లు సంస్థ వివరించింది. ఇలా లగేజీ లేకుండా సుఖ ప్రయాణం చేసే వారికోసం తాము ఈ పథకాన్ని తెచ్చామని సంస్థ చీఫ్‌ ఆపరేటింగ్‌ ఆఫీసర్‌ సంజీవ్‌ కపూర్‌ వివరించారు. ఇలా లగేజీ లేకుండా ప్రయాణం చేయడం వల్ల తక్కువ ఇంధనం అవసరమవడంతో పాటు కాలుష్యం కూడా తగ్గుతుందని ఆయన అన్నారు. ఈ పథకం కింద టికెట్స్‌ బుక్‌ చేసుకొనే వారికి అనూహ్యమైన డిసౌంట్‌ లభిస్తుందని సంస్థ తెలిపింది.
మీ స్నేహితులకు రికమెండ్ చెయ్యండి